23.5.2022
MT
Il-Ġurnal Uffiċjali tal-Unjoni Ewropea
C 207/15
Domanda preliminari L-Artikolu 56 tat-Trattat dwar il-Funzjonament tal-Unjoni Ewropea u l-prinċipju li t-taxxa tas-sisa, bħala taxxa fuq il-konsum fattwali, tinġabar fi stadju wieħed u l-prinċipju ta’ proporzjonalità għandhom jiġu interpretati fis-sens li jipprekludu l-applikazzjoni ta’ dispożizzjoni nazzjonali bħall-Artikolu 107(1) tal-Ustawa z dnia 6 grudnia 2008 r. o podatku akcyzowym (il-Liġi tas-6 ta’ Diċembru 2008 dwar it-Taxxa tas-Sisa) inkwantu ma tippermettix ir-rimbors, lill-persuna taxxabbli, tat-taxxa tas-sisa fuq l-esportazzjoni ta’ karozza tal-passiġġieri rreġistrata, ikkalkolata proporzjo­ nalment għall-perijodu tal-użu tagħha fit-territorju nazzjonali?
Talba għal deċiżjoni preliminari mressqa mill-Fővárosi Törvényszék (l-Ungerija) fil-15 ta’ Frar 2022 – Xella Magyarország Építőanyagipari Kft.
vs Innovációs és Technológiai Miniszter (Kawża C-106/22) (2022/C 207/21) Lingwa tal-kawża: l-Ungeriż Qorti tar-rinviju Fővárosi Törvényszék
Partijiet fil-kawża prinċipali Rikorrent: Xella Magyarország Építőanyagipari Kft.
Parti oħra fil-proċedura: Innovációs és Technológiai Miniszter
Domandi preliminari 1) Fid-dawl tal-premessi 4 u 6 tar-Regolament (UE) 2019/452 tal-Parlament Ewropew u tal-Kunsill tad-19 ta’ Marzu 2019 li jistabbilixxi qafas għall-iskrinjar tal-investimenti diretti barranin fl-Unjoni (1), u tad-dispożizzjonijiet fl-Artikolu 4 (2) TUE, l-Artikolu 65(1)(b) TFUE għandu jiġi interpretat fis-sens li jinkludi l-possibbiltà li tiġi stabbilita regola bħal dik fl-Artikolu 85 tal-a veszélyhelyzet megszűnésével összefüggő átmeneti szabályokról és a járványügyi készültségről szóló 2020.
Évi LVIII. törvény (il-Liġi LVIII tal-2020, dwar ir-regoli tranżitorji relatati mat-tmiem tal-istat ta’ emerġenza u dwar il-kriżi epidemjoloġika), u b’mod partikolari bħal dik fl-Artikolu 276(1) u (2)(a) u l-Artikolu 283(1)(b) tagħha?
2) Fil-każ ta’ risposta fl-affermattiv għall-ewwel domanda preliminari, is-sempliċi fatt li l-Kummissjoni bdiet proċedura ta’ kontroll ta’ konċentrazzjonijiet, eżerċitat il-kompetenzi tagħha u awtorizzat konċentrazzjoni li tikkonċerna katina ta’ proprjetà ta’ investitur barrani indirett, jipprekludi l-eżerċizzju tas-setgħa deċiżjonali abbażi tad-dritt tal-Istat Membru applikabbli?
(1)
ĠU 2019, L 79I, p. 1.
Talba għal deċiżjoni preliminari mressqa mill-Gerechtshof Amsterdam (il-Pajjiżi l-Baxxi) fis-16 ta’ Frar 2022 – X BV, Inspecteur van de Belastingdienst vs Douane (Kawża C-107/22) (2022/C 207/22) Lingwa tal-kawża: l-Olandiż Qorti tar-rinviju Gerechtshof Amsterdam
Partijiet fil-kawża prinċipali Rikorrenti: X BV, Inspecteur van de Belastingdienst